**E-izobraževanje za člane ZSSS:**

**Moj računalnik ne grize**

**Namen seminarja:** Računalnik je postal nepogrešljiv pripomoček na skoraj vseh področjih. Obvladovanje osnovnega računalniškega znanja je del pismenosti sodobnega človeka. Namen e-izobraževanja »Moj računalnik ne grize«  je predstaviti udeležencem, kako ustvariti in oblikovati vsebino v Wordu, izdelati tabelo s formulami v Excelu, poiskati podatek na spletu, se seznaniti z delom v oblaku, komunicirati z e-pošto, izmeriti hitrost internetne povezave, poiskati protivirusni program in z njim zaščititi svoj računalnik pred virusi.

**Ciljna skupina:** članice in člani ZSSS

**Udeleženci so ob koncu e-izobraževanja seznanjeni z/s :**

* kako ustvariti in oblikovati vsebino v Microsoft Wordu,
* kako izdelati tabelo s formulami v Microsoft Excelu,
* kako poiskati podatek na delu,
* delom v oblaku
* komuniciranjem z e-pošto
* kako izmeriti hitrost internetne povezave in
* zaščititi svoj računalnik pred virusi.

**Trajanje:** uvodna delavnica v obsegu 4 pedagoških ur klasičnega usposabljanja (seznanjanje z uporabo e-učilnice in potekom e-izobraževanja, predavanje izvajalca e-izobraževanja) + 8 dnevno e-izobraževanje ob administrativno tehnični podpori in podpori izvajalca izobraževanja

**Izvajalec:** Milan Žižek

**Termin izvedbe:**

Uvodna delavnica bo **29. 9. 2020 na Ljudski univerzi Murska Sobota**, Slomškova ulica 33, 9000 Murska Sobota (od 10. do 14. ure). E-izobraževanje bo potekalo med **30. 9. 2020 in 7. 10. 2020** na[e-učilnici ZSSS](https://www.eucila-zsss.si/).

Prijave zbiramo **do 24. septembra 2020** po elektronski pošti:izobrazevanje@sindikat-zsss.si ali na naslov: ZSSS-izobraževanje, Dalmatinova 4, 1000 Ljubljana.

**Predstavitev izvajalca:**

Milan Žižek, informatik v območni organizaciji je član projektnega tima projekta »Za krepitev socialnega dialoga«. Pred desetimi leti je pripravil zbirko z uporabnimi navodili za delo z računalnikom in sicer so bila navodila napisana za takrat aktualen Windows 7 in odprtokodno pisarniško zbirko programov Libre Office. Brošuro je poimenoval Moj računalnik ne grize in jo v nadaljevanju prilagodil za e-učilnico, tokrat za aktualen Windows 10 in Office 365 ter za praktične vaje, namenjene osnovnim znanjem za dnevno rabo in komunikacijo.

**Kotizacija:** brezplačna

*E-izobraževanje je udeležencem prijazna oblika izobraževanja. Vse aktivnosti, povezane z izobraževanjem, lahko udeleženec opravi preko računalnika. Izobraževanje se bo izvajalo preko e-učilnice ZSSS, spletnega portala za pridobivanje novih znanj in veščin na vsakem koraku - doma, v službi, na poti, v tujini. Za dostop potrebujete le internetno povezavo, uporabniško ime in geslo. Slednja dobite ob prijavi na e-izobraževanje.*

*E-izobraževanje za člane ZSSS izvajamo v okviru projekta »Za krepitev socialnega dialoga«, v katerem smo razvili štiri programe izobraževanja in e-gradiva za člane in sicer na temo osnove digitalizacije, varnost in zdravje pri delu, trg dela in ekonomsko področje. E-izobraževanja bodo potekala v vseh regijskih mrežah ZSSS med septembrom 2020 in junijem 2021. Termini e-izobraževanj bodo objavljeni na spletni strani* [*http://www.zsss-zksd.si/*](http://www.zsss-zksd.si/)*.*

*Projekt »Za krepitev socialnega dialoga« financirata Republika Slovenija in Evropska unija iz Evropskega socialnega sklada.*